Савремени софтвер у настави

 Коришћење информационо – комуникационих технологија мења начин на који се људи данас повезују, комуницирају и сарађују. Наши ученици су генерација рођена са информационом технологијом, па им је природно да читају са екрана уместо из књиге, непрекидно су на интернету где информације сустижу једна другу, па брже куцају на тастатури него што пишу оловком. Због тога им је класична настава недовољно динамична.

 Ово излагање има за циљ да наставнике упозна са веб алатима који се могу користити у настави и процесу учења. Биће представљене идеје како да се наставни садржаји представе на креативан и динамичан начин, а мотивација, креативност и сарадња ученика повећају.

 Веб алати су једноставни за учење, лако применљиви, и већина је бесплатна. Има их много и изазов је изабрати оне који одговарају специфичним потребама. У овом излагању биће представљено неколико њих, као и начини на који су наставници ове алате употребили на својим часовима, ваннаставним активностима и домаћим задацима и тиме подстакли своје ученике да буду активни и да међусобно сарађују.